b'\n_START_ARTICLE_\nSuodenniemen vaakuna\n_START_PARAGRAPH_\nSuodenniemen kunnanvaakuna on saanut aiheensa alueen mets\xc3\xa4taloudesta. Sahakoro ja tukinuitossa k\xc3\xa4ytetyt uittohaan ter\xc3\xa4t viittaavat molemmat mets\xc3\xa4nhoitoon ja mets\xc3\xa4talouden tuotteisiin._NEWLINE_Vaakunan on suunnitellut Olof Eriksson, ja se vahvistettiin k\xc3\xa4ytt\xc3\xb6\xc3\xb6n 24. lokakuuta 1955. Vaakunan selitys on \xe2\x80\x9dsahakoroisesti sini-hopeahalkoisessa kilvess\xc3\xa4 kaksi paaluittaista uittohaan ter\xc3\xa4\xc3\xa4 sel\xc3\xa4tysten vuorov\xc3\xa4risin\xc3\xa4\xe2\x80\x9d. Vaakuna muuttui ep\xc3\xa4viralliseksi kotiseutuvaakunaksi 2007, kun Suodenniemen kunta yhdistyi Vammalan kaupunkiin. Vuonna 2009 perustettu Suodenniemi-Seura ry otti samana vuonna vaakunan omaksi tunnuksekseen.'